**Nikos Dabizas** (gresk: Νίκος Νταμπίζας; født 3. august 1973 i Ptolemaida) er en gresk tidligere fotballspiller. Han har tidligere spilt for Pontii Veria, Olympiakos, Newcastle United og Leicester City. Dabizas har 70 landskamper for Hellas og var med i troppen som vant EM i fotball 2004.

Karriere
--------

### I Hellas

Dabizas startet karrieren sin i en lokal klubb, Hermes, på en amatørkontrakt. Her gjorde han sakene sine så bra at han ble tilbudt en profesjonell kontrakt på tredje nivå i det greske ligasystemet, hos Pontii Veria. Da var Dabizas 18 år gammel. Han spilte for klubben i tre år, og etter å ha rykket opp med Pontii Veria i sin første sesong spilte han på andre nivå i ligasystemet. Gjennombruddet hans i gresk fotball kom da han var 21, da han ble tilbudt kontrakt hos Olympiakos, en av de største klubbene i Hellas.

Han flyttet til Pireus og hjalp Olympiakos til to serietitler og spilte også i Mesterligaen. Etter tre og et halvt år i klubben, fikk han et tilbud fra den engelske Premier League-klubben Newcastle United, et tilbud han takket ja til.

### Newcastle United

Han signerte for Newcastle i mars 1998 på en fireårskontrakt. Denne ble senere forlenget slik at han var bundet til klubben til sommeren 2004.

Dabizas sikret sin legendestatus i Newcastle da han scoret vinnermålet i 1-0-seieren i lokaloppgjøret mot Sunderland på Stadium of Light 24. februar 2002. Hans tid i Newcastle inkluderte også to finaler i FA-cupen, i 1998 og 1999. Begge endte med tap.

våren 2003 ble Dabizas satt ut av førstelaget, og han ønsket seg vekk fra klubben. En bilulykke forhindret ham fra å dra samme sommer, og da situasjonen hans ikke endret seg i starten av 2003-2004-sesongen, forlot han klubben i januar 2004. Han takket nei til et tilbud fra Arsenal og signerte for Leicester City.

### Leicester City og EM 2004

Dabizas var fast på laget i Leicester, som kjempet for å overleve i Premier League. Det klarte de ikke og Leicester rykket ned i 2004. Det som virket som om det skulle bli en svært skuffende sesong for ham, ble fort forandret da han ble tatt ut i den greske troppen til fotball-EM. Dessverre ble Dabizas skadd og fikk derfor ikke spilletid i EM, men var likevel en del av troppen som tok et overraskende gull i mesterskapet. Etter EM valgte Dabizas å bli værende i Leicester, selv om han hadde en klausul i kontrakten som ga ham muligheten til å forlate klubben etter nedrykket.

### AEL Larissa

Da kontrakten med Leicester gikk ut sommeren 2005, forlot Dabizas klubben og signerte en kontrakt med greske Larissa. Her vant han den greske cupen som kaptein i 2007, og nøt suksess i UEFA-cupen påfølgende sesong hvor de nådde gruppespillet etter å ha slått ut Blackburn Rovers.

Ved slutten av 2009-2010-sesongen signerte Dabizas en kontraktforlegning som vil holde ham i klubben til sommeren 2011. Dette betyr at Larissa er den klubben han har vært i lengst, og er også den klubben han har flest kamper for.

Meritter
--------

Olympiakos
* Serien: 1997, 1998.

Larissa
* Cupen: 2007.

Hellas
* EM: 2004.

Eksterne lenker
---------------

* (en) Nikos Dabizas – FIFA Rediger på Wikidata

* (en) Nikos Dabizas – UEFA Rediger på Wikidata

* (en) Nikos Dabizas – Transfermarkt Rediger på Wikidata

* (en) Nikos Dabizas – Transfermarkt (manager) Rediger på Wikidata

* (en) Nikos Dabizas – national-football-teams.com Rediger på Wikidata

* (en) Nikos Dabizas – EU-Football.info Rediger på Wikidata

* (en) Nikos Dabizas – FBref Rediger på Wikidata

| * v
* d
* r
Hellas' tropp – EM i fotball 2004 Vinnere (1. tittel) |
| --- |
| 
* 1 Nikopolidis
* 2 Seitaridis
* 3 Venetidis
* 4 Dabizas
* 5 Dellas
* 6 Basinas
* 7 Zagorakis (k)
* 8 Giannakopoulos
* 9 Kharisteas
* 10 Tsiartas
* 11 Nikolaidis
* 12 Khalkias
* 13 Katergiannakis
* 14 Fyssas
* 15 Vryzas
* 16 Kafes
* 17 Georgiadis
* 18 Goumas
* 19 Kapsis
* 20 Karagounis
* 21 Katsouranis
* 22 Papadopoulos
* 23 Lakis
* Landslagstrener: Rehhagel

 | Flagget til Hellas |